Les festes patronals encaren la setmana final
23 de juliol 2018

![](/es-va/Actualidad/PublishingImages/Agost 2015/c_Cronista Chabret_05.jpg)  
Esta setmana continuen els actes de les festes patronals de Sagunt encara que ja sense actes taurins. S'acaben ja les actuacions de vaques i bous per a donar lloc a les diferents activitats per a les penyes com els tornejos de parxís, bolot i petanca. A més, es podrà gaudir de la rampa aquàtica i dels playbacks de penyes durant esta última setmana de festes.  

  

Hui, 23 de juliol, des de les 17.30 fins a les 20.30 hores es podrà gaudir de l'espectacular rampa aquàtica, situada al carrer 2 de Maig. Esta activitat consisteix en distintes rampes segons la edat. És important que els assistents porten articles per poder llançar-se com flotadors, etc.

  

Demà, dimarts 24 de juliol, a les 17.00 hores es disputaran els campionats de bolot i parxís en la plaça Cronista Chabret. Per a estos tornejos cada participant haurà d'aportar un quilo d'aliments en bon estat per al banc d'aliments de la ciutat. A les 19.30 hores la protectora SOS Sagunt realitzarà una desfilada canina per a possibles adopcions en la plaça Cronista Chabret. Per a finalitzar el dia, a les 23.30 hores es durà a terme l'edició de playbacks de les penyes en la plaça Cronista Chabret. Després, la vetlada s'amenitzarà amb música i ball per a tots els assistents.

  

El dimecres, 25 de juliol, a les 19.00 hores hi haurà una carrera solidària a favor de l'Associació Espanyola contra el càncer de la junta local de Sagunt (AECC) en la plaça Cronista Chabret. A la nit, a les 22.00 hores es realitzarà el sopar de germanor en la mateixa plaça. Després d’este sopar els que ho desitgen podran gaudir de l'actuació de l'orquestra Maxims.

El dijous, 26 de juliol, a les 23.30 hores es podrà presenciar en la plaça Cronista Chabret l'espectacle musical Hollywood el Musical. Esta actuació consisteix en la interpretació dels temes principals de les pel·lícules més famoses del cinema. En este musical es duen a terme més de cinc-cents canvis de vestuari i es pot veure a un dels millors ballets.

  

El divendres 27 de juliol serà el Dia del xiquet. Des de les 11.00 fins a les 14.00 hores els xiquets podran divertir-se en les activitats inflables aquàtiques que hi haurà en la plaça Cronista Chabret. A les 18.00 hores es realitzarà el tro d’avís i la xopà infantil a l'Ajuntament de Sagunt. Quan acabe este acte i fins a les 21.00 hores els xiquets podran continuar gaudint de les activitats aquàtiques en la plaça Cronista Chabret i es realitzarà el tradicional berenar infantil. A les 19.30 es realitzarà l'acte “Ni una més” contra la violència de gènere. En este acte es recolliran donatius per a l'Associació Dones Supervivents de Sagunt. A la nit i a partir de les 00.30 hores es podrà disfrutar d'un dels majors al·licients de l'última setmana de festes: l'actuació de Carnavalia, amb animació, foc i regals per als assistents en la plaça Cronista Chabret.

  

El dissabte, 28 de juliol, des de les 8.00 fins a les 9.20 hores els qui ho desitgen podran inscriure's en el campionat de petanca. Igual que en els campionats de parxís i bolot, els participants hauran d'aportar un quilo d'aliments en bones condicions per al banc d'aliments. A les 9.30 hores començarà el torneig organitzat pel Grup d’Esplai i Petanca Morvedre al costat del Trinquet Municipal. A la vesprada, des de les 17.00 fins a les 20.30 hores els xiquets podran divertir-se en els inflables que s'habilitaran per a ells. A les 18.30 hores es realitzarà del campionat de dards en el mercat municipal. A les 19.00 hores es duran a terme les finals dels jocs de taula en la plaça Cronista Chabret. A les 20.30 hores es podrà veure la XXXIV Dansà a Sagunt i Ball de Dansa des del Camí Reial fins a la plaça Major. A la nit, a les 00.30 començarà l'actuació de l'Orquestra València en la plaça Cronista Chabret.

  

El diumenge 29 de juliol, a les 19.00 hores hi haurà activitats per als xiquets (pintar la cara, globus, suc de taronja per als assistents) en la plaça Cronista Chabret. A les 20.15 hores es realitzarà el tradicional repartiment d'Olles de Sagunt en la plaça Cronista Chabret. A les 00.15 hores es realitzarà l'acte del lliurament de premis dels diferents concursos realitzats durant les festes. Per a acabar la nit en la plaça Cronista Chabret es podrà gaudir de l'actuació de l'orquestra Taxxara Show.

*   [](http://www.facebook.com/sharer.php?u=https://aytosagunto.es/va/actualitat/les-festes-patronals-encaren-la-setmana-final/ "Facebook")
*   [](http://twitter.com/share?url=https://aytosagunto.es/va/actualitat/les-festes-patronals-encaren-la-setmana-final/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-festes-patronals-encaren-la-setmana-final/ "Linked In")
*   [](mailto:?body=https://aytosagunto.es/va/actualitat/les-festes-patronals-encaren-la-setmana-final/)